ASKfm, prima noto come Ask.fm o anca solo Ask, chel nome vuria dire "Ask for me" o sia "domande par mi", xe on servisio de rete sociale baxà so on interasion "domanda-risposta" lancià inte el zugno 2010 da Mark Terebin in letonia. El scopo del sito xe chelo de scrivare domande sol profilo de che altri membri in anonimo, de conseguensa sensa far vedere chi che ga fato a domanda, o se no faxendo vedare chi che se xe. Par domandare fin poco tenpo fa no servìa rejistrarse, parò deso sì. Inte le condision d'uxo del sito, ghe xe scrito che par esar iscriti so Ask, bixogna ver almanco 13 ani.